ฉบับร่าง:ลีโอพ็อลท์ เจ้าชายแห่งโฮเอินท์ซ็อลเลิร์น

ลีโอพ็อลท์ เจ้าชายแห่งโฮเอินท์ซ็อลเลิร์น (พรนามเต็ม:  ลีโอพ็อลท์ ชเตฟาน คาร์ล อันโทน กุสตาฟ เอดูอาร์เต ทัสซิโล; 22 กันยายน พ.ศ. 2378 – 8 มิถุนายน พ.ศ. 2448) ทรงเป็นเจ้าชายแห่งโฮเอินท์ซ็อลเลิร์น เป็นพระชนกในพระเจ้าแฟร์ดีนันท์ที่ 1 แห่งโรมาเนีย เป็นพระราชมาตุลา (ลุงฝ่ายแม่) ในสมเด็จพระเจ้าอัลแบร์ที่ 1 แห่งเบลเยียม

**พระประวัติ**
พระองค์ในช่วงพระชันษา 60
พระองค์ประสูติเมื่อวันที่ 22 กันยายน พ.ศ. 2378 เป็นพระโอรสพระองค์ใหญ่ใน คาร์ล อันโทน เจ้าผู้ครองโฮเอินท์ซ็อลเลิร์น และ เจ้าหญิงโยเซฟีเนอแห่งบาเดิน ทรงมีพระอนุชา พระขนิษฐาร่วมพระครรภ์คือ ชเต็ฟฟานีแห่งโฮเอินท์ซ็อลเลิร์น-ซีคมาริงเงิน , พระเจ้าการอลที่ 1 แห่งโรมาเนีย , เจ้าชายอันโทนแห่งโฮเอินท์ซ็อลเลิร์น-ซีคมาริงเงิน , เจ้าชายฟรีดริชแห่งโฮเอินท์ซ็อลเลิร์น-ซีคมาริงเงิน และ เจ้าหญิงมารีแห่งโฮเอินท์ซ็อลเลิร์น-ซีคมาริงเงิน พระองค์ทรงมีบทบาทอย่างมากในสงครามฝรั่งเศส-ปรัสเซีย 
หลังจากการปฏิวัติสเปนในปี ค.ศ. 1868 การล้มล้างสมเด็จพระราชินีนาถอิซาเบลที่ 2 แห่งสเปน ซึ่งรัฐบาลชุดใหม่ของสเปน เสนอพระองค์ให้ทรงครองบัลลังก์สเปน ข้อเสนอนี้ได้รับการสนับสนุนจากอ็อทโท ฟ็อน บิสมาร์ค นายกรัฐมนตรีปรัสเซีย แต่กระนั้นกลับถูกจักรพรรดินโปเลียนที่ 3คัดค้าน โดยทรงพระราชปรารภ การกระทำดังกล่าวอาจจะส่งผลเสียต่อสเปนและปรัสเซีย ในเรื่องการขยายอำนาจ โดยในสเปน เมื่อข่าวที่ว่าพระองค์เป็นผู้ชิงราชบัลลังก์แพร่กระจายไปทั่ว ทรงเริ่มถูกเรียกว่า "เลโอโปลด์ โอเล-โอเล ซิ เม เอลเกน" (ลีโอพ็อลท์ โอเล-โอเล ถ้าพวกเขาเลือกฉัน) ซึ่งเป็นการผวนตำ เนื่องด้วยพระราชสกุลของพระองค์ออกเสียงยากในสเปน โดยพระองค์ทรงปฏิเสธข้อเสนอในตอนแรก แต่ในวันที่ 21 มิถุนายน พ.ศ. 2413 ทรงยอมรับราชบัลลังก์สเปนในพระบรมนามาภิไธย ลีโอพ็อลท์ที่ 1 ต่อมา ทรงถูกให้บ่ายเบี่ยงในวันที่ 11 กรกฎาคม ปีเดียวกัน
ความต้องการเพิ่มเติมที่รัฐบาลฝรั่งเศสยื่นออกมาทำให้ความตึงเครียดทางการทูตระหว่างปารีสและเบอร์ลิน ทวีความรุนแรงขึ้น การย่อข้อความทางการทูตโทรเลขเอมส์ โดยเจตนา นำไปสู่การประกาศสงครามโดยฝรั่งเศส การระดมพลอย่างรวดเร็วของปรัสเซีย ร่วมกับการสนับสนุนจากสมาชิกอื่นๆ ของสมาพันธรัฐเยอรมันเหนือ ส่งผลให้ฝรั่งเศสพ่ายแพ้ ส่งผลให้จักรวรรดิฝรั่งเศสที่สองล่มสลาย และถูกแทนที่ด้วยสาธารณรัฐฝรั่งเศสที่ 3 และจักรวรรดิเยอรมัน ถูกสถาปนาขึ้น ฝรั่งเศสสูญเสียแคว้นอาลซัส ส่วนใหญ่และแคว้นลอแรน บางส่วน และต้องจ่ายค่าปฏิกรรมสงครามให้กับปรัสเซีย

**เสกสมรส**
พระรูปของพระองค์ทรงฉายด้วยครอบครัว
พระองค์ทรงเสกสมรสกับ อินฟันตาอังตอนีอาแห่งโปรตุเกส พระราชธิดาในสมเด็จพระราชินีนาถมารีอาที่ 2 แห่งโปรตุเกส กับ พระเจ้าฟือร์นังดูที่ 2 แห่งโปรตุเกส เมื่อวันที่ 12 กันยายน พ.ศ. 2404 โดยมีพระบุตรคือ
*วิลเลียม เจ้าชายแห่งโฮเอินท์ซ็อลเลิร์น
*พระเจ้าแฟร์ดีนันท์ที่ 1 แห่งโรมาเนีย
*เจ้าชายคาร์ล อันโทน แห่งโฮเอินท์ซ็อลเลิร์น

**อ้างอิง**
Renunciation letter of Leopold de Hohenzollern, in French, dated 22 November 1880non-primary source needed
*Villanueva, Fernando Díaz (5 May 2006). "La república relámpago". Libertad Digital (in European Spanish). Retrieved 8 September 2022.
*Javier Tusell Gómez (1 December 1996). "Castró-Aznar: corbatas y telegramas" (PDF). lavanguardia.com (in Spanish). Retrieved 19 May 2023.
*Erich Eyck, Bismarck and the German Empire, pp. 168-171.
*Hof- und Staats-Handbuch des Königreich Preußen (1905), Genealogy p. 5
*"Königlich Preussische Ordensliste", Preussische Ordens-Liste (in German), 1, Berlin: 8, 21, 934, 1886
*Hof- und Staats-Handbuch des Herzogtum Anhalt (1867) "Herzoglicher Haus-orden Albrecht des Bären" p. 18
*Hof- und Staats-Handbuch des Großherzogtum Baden (1868), "Großherzogliche Orden" pp. 50, 61
2448
หมวดหมู่:เจ้าชายโฮเอินท์ซ็อลเลิร์น
หมวดหมู่:เจ้าชายโฮเอินท์ซ็อลเลิร์น-ซีคมาริงเงิน
หมวดหมู่:ราชวงศ์โฮเอินท์ซ็อลเลิร์น-ซีคมาริงเงิน
หมวดหมู่:ราชวงศ์โฮเอินท์ซ็อลเลิร์น
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:ผู้อ้างสิทธิในราชบัลลังก์
หมวดหมู่:บุตรของนายกรัฐมนตรี